Diari Oficial de la Generalitat Valenciana


Sumari del DOGV 8815, del 19-05-2020 (2020/3478)

RESOLUCIÓ de 12 de maig de 2020, del conseller d'Educació, Cultura i Esport, per la qual es compleix la interlocutòria de data 12 de desembre de 2019, d'adopció de mesures cautelars número 4/000311/4073-QCG, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8815

Data del DOGV
:   19-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3478


Data del document
:   12-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 12 de maig de 2020, del conseller d'Educació, Cultura i Esport, per la qual es compleix la interlocutòria de data 12 de desembre de 2019, d'adopció de mesures cautelars número 4/000311/9200-GBD, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana. [2020/3478]  
Fets  
  
Primer. Per mitjà de la Resolució de 30 de juliol de 2019, de la Conselleria d'Educació, Cultura i Esport, publicada en el DOGV núm. 8605, de 2 d'agost de 2019, es van resoldre els expedients de renovació general del concert educatiu en Educació Primària i unitats d'educació especial de suport a la integració de Primària, i de concerts educatius d'Educació Infantil, Educació Secundària Obligatòria, unitats d'educació especial de suport a la integració d'Educació Secundària Obligatòria, Educació Especial, Batxillerat i Formació Professional (Formació Professional Bàsica i cicles formatius grau mitjà i grau superior).  
  
Segon. Contra aquesta resolució, Fomento de Centros de Enseñanza, SA, va interposar un recurs contenciós administratiu dins del termini i en la forma escaient, en què sol·licitava una mesura cautelar de suspensió de la Resolució de 30 de juliol de 2019, de la Conselleria d'Educació, Cultura i Esport.  
Tercer. El Tribunal Superior de Justícia de la Comunitat Valenciana, mitjançant la interlocutòria de 12 de desembre de 2019, en la peça de mesura cautelar número 4/000311/2019, declara provisionalment la suspensió de l'execució de la Resolució de 30 de juliol de 2019, sobre concerts educatius, en la qual s'acorda no renovar una unitat concertada de segon curs d'Educació Primària i la denegació d'una altra unitat de primer curs d'Educació Primària.  
S'autoritza el concert i es declara provisionalment el concert dels cursos tercer a sisé d'Educació Primària en el centre privat Aitana,i ordena a la Conselleria d'Educació, Cultura i Esport que garantisca el concert en les dotze unitats d'Educació Primària (incloent-hi de manera cautelar les unitats de primer i segon d'Educació Primària no concertades inicialment) autoritzades a aquest efecte i durant tot el sexenni que abasta la renovació, això és, per al període 2019/2020 a 2024/2025.  
Sempre que es preste fiança per l'import de la subvenció d'un any.  
  
Quart. Mitjançant un escrit de 26 de febrer de 2020, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, es declara suficient la fiança prestada per Fomento de Centros de Enseñanza, SA, per a garantir els possibles perjudicis que pogueren derivar-se per als interessos públics o tercers.  
  
  
Vist tot això, i amb la proposta prèvia del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
L'execució de la mesura cautelar del recurs núm. 4/000311/4541 IQT, de 12 de desembre de 2019, per la qual s'autoritza el concert i es declara provisionalment el concert dels cursos de primer a sisé d'Educació Primària amb dotze unitats, durant tot el sexenni que abasta la renovació, això és, per al període 2019/2020 a 2024/2025, al centre privat concertat Aitana, amb codi 92546289.  
S'haurà d'inscriure aquesta circumstància en el Registre de Centres Docents de la Comunitat Valenciana.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 12 de maig de 2020.- El conseller d'Educació, Cultura i Esport: Vicent Marzà i Ibáñez.